गौरिका पहले ही दिन टॉप पर, अमन दूसरे स्थान पर
स्पोर्ट्स रिपोर्टर | चंडीगढ़
हीरोवुमंस प्रोफेशनल गोल्फ टूर के पांचवें लेग में गौरिका बिश्नोई ने पहले दिन 3 अंडर 69 का कार्ड खेलकर शीर्ष स्थान हासिल कर लिया। होम कोर्स पर गौरिका ने कोई गलती नहीं की और सभी स्टार गोल्फर्स को पीछे कर दिया। पंचकूला की अमनदीप द्राल ने पहले दिन 71 का कार्ड खेला और अपनी दोस्त वाणी कपूर के साथ संयुक्त दूसरा स्थान हासिल कर लिया। गौरिका ने दिन की शुरुआत अच्छी नहीं की। दूसरे होल पर बोगी करने के बाद चौथे होल पर उन्होंने ईगल लगाई और आठवें होल पर बर्डी लगाई। बैक नाइन में उन्होंने 10वें, 16वें और 17वें होल पर बर्डी लगाई।
hin_Deva awa_Deva hin_Deva